Εντ Ντάνιελ

Ο Έντουαρντ «Εντ» Ντάνιελ (αγγλικά: Edward "Ed" Daniel, γενν. στις 13 Ιουνίου 1990) είναι Αμερικανός επαγγελματίας καλαθοσφαιριστής, ο οποίος αγωνίζεται ως πάουερ φόργουορντ/σέντερ

Κολεγιακή σταδιοδρομία 
Αφού πρωταγωνίστησε στο Λύκειο Γούντλον στο Μπέρμιγχαμ της Αλαμπάμα, ο Ντάνιελ δεσμεύτηκε να παίξει κολεγιακή καλαθοσφαίριση για τους Μάρεϊ Στέιτ Ρέισερς στο Μάρεϊ του Κεντάκι και ήταν βασικό μέλος της νικήτριας ομάδας στην ιστορία των Ρέισερς. Ως τριτοετής, ο Ντάνιελ ήταν βασικός στους Ρέισερς τη σεζόν 2011–12, οι οποίοι κέρδισαν 23 συνεχόμενους αγώνες στο ξεκίνημα της σεζόν και συνολικό ρεκόρ 31-2. Ως τελειόφοιτος την επόμενη χρονιά, ο Ντάνιελ είχε κατά μέσο όρο ένα νταμπλ νταμπλ (13,2 πόντους και 10 ριμπάουντ ανά αγώνα) και ανακηρύχθηκε στην Πρώτη Ομάδα της Περιφέρειας Οχάιο Βάλεϊ.

Επαγγελματική σταδιοδρομία 
Μετά το τέλος της σταδιοδρομίας του στο κολέγιο, ο Ντάνιελ προπονήθηκε σε πολλές ομάδες του ΝΒΑ, αλλά τελικά δεν επιλέχθηκε στο NBA Ντραφτ του 2013. Υπέγραψε με την Πιστόια Μπάσκετ 2000, όπου είχε μέσο όρο 8,9 πόντους και 7,5 ριμπάουντ τη σεζόν 2013-14. 

Για τη σεζόν 2014–15, ο Ντάνιελ υπέγραψε με την Παλακανέστρο Βαρέζε. Στις 12 Φεβρουαρίου 2015, υπέγραψε με τη Βανόλι Κρεμόνα. 

Στις 19 Ιουλίου 2016, ο Ντάνιελ υπέγραψε με την ισραηλινή Μακάμπι Ασντόντ. 

Στις 4 Ιουλίου 2017, ο Ντάνιελ υπέγραψε με τη γαλλική Σαμπάν Σαλόν-Ρενς Μπασκέτ, στην οποία είχε μέσο όρο 8,9 πόντους και 5,6 ριμπάουντ ανά αγώνα στο Πρωτάθλημα Γαλλίας. 

Ο Ντάνιελ υπέγραψε με το Ρέθυμνο στις 27 Αυγούστου 2018. Αποδεσμεύθηκε από την ομάδα στις 26 Σεπτεμβρίου 2018 και στη συνέχεια εντάχθηκε στο Περιστέρι με δίμηνο συμβόλαιο. Τελικά, πέρασε ολόκληρη τη σεζόν 2018-19 με την ομάδα. 

Ο Ντάνιελ πέρασε την σεζόν 2019-20 στην Ιταλία με τη Φορτιτούντο Μπολόνια, όπου είχε μέσο όρο 6,4 πόντους και 3,7 ριμπάουντ ανά αγώνα. Στις 25 Ιουλίου 2020, υπέγραψε με τον Ηρακλή.

Παραπομπές

Εξωτερικοί σύνδεσμοι 
 Προφίλ στο Ιταλικό Πρωτάθλημα  
 Βιογραφικό στους Μάρεϊ Στέιτ Ρέισερς 
 Προφίλ στο Realgm.com 

Αμερικανοί καλαθοσφαιριστές
Σέντερ
Πάουερ φόργουορντ
Καλαθοσφαιριστές Πιστόια Μπάσκετ 2000
Καλαθοσφαιριστές Λέγκα Μπάσκετ Σέριε Α
Καλαθοσφαιριστές ιταλικών συλλόγων
Καλαθοσφαιριστές Παλλακανέστρο Βαρέζε
Καλαθοσφαιριστές Γκουερίνο Βανόλι Μπάσκετ
Καλαθοσφαιριστές Φορτιτούντο Μπολόνια
Καλαθοσφαιριστές Μακάμπι Ασντόντ Μ.Κ.
Καλαθοσφαιριστές Πρωταθλήματος Ισραήλ
Καλαθοσφαιριστές ισραηλινών συλλόγων
Καλαθοσφαιριστές Σαμπάν Σαλόν-Ρενς Μπασκέτ
Καλαθοσφαιριστές Πρωταθλήματος Γαλλίας
Καλαθοσφαιριστές γαλλικών συλλόγων
Καλαθοσφαιριστές Περιστερίου
Καλαθοσφαιριστές Α1 Εθνικής Ελλάδας
Καλαθοσφαιριστές ελληνικών συλλόγων
Ξένοι καλαθοσφαιριστές στην Ελλάδα
Καλαθοσφαιριστές Ηρακλή